Foto: vk/Vladimir Chekrygin 29 fevral kuni Moskvadagi "Oktyabrskoye Pole" metro bekati oldida qo‘lida 4 yoshli bolaning boshi bilan ushlangan va go‘dakning qotilligida gumon qilingan muhojir ayol o‘z qilmishiga iqror bo‘lgan. Bu haqda huquqni muhofaza qilish organlariga asoslanib, "Interfaks" xabar tarqatgan. Manbaning aytishicha, tergovchilar gumonlanuvchi Gulchehra Boboqulovadan jinoyatning tafsilotlarini bilib olishgan. Ayni vaqtda qotillik sodir etilgan kvartirada tekshiruvlar davom etmoqda. Bundan oldinroq, tergovda bu ayol turmush o‘rtog‘ining xiyonatidan keyingi ruhiy tushkunlik oqibatida bu ishni sodir etgani haqida ma’lumot berilgandi.